
SUDUL TÂRZIU 


Nordul meu se face străveziu 
De-atáta Sud, de-atáta Sud târziu... 


Dacă sunt întrebat ce este Fiinţa nu ştiu, 
şi dacă nu sunt întrebat, atunci ştiu. 
Sf. Augustin 
Aurelius Augustinus (354 — 430 e.n.), teolog, filozof 
şi scriitor roman. Episcop de Hippona. 


Din nesfârşită iubire 


Mult timp, destule incertitudini şi suficiente îndemnuri i-au fost necesare Claudiei 
Voiculescu pentru a se prezenta publicului cu o carte, după aproape trei decenii de 
colaborări şi încercări în diverse reviste literare... Debutând la o vârstă când lirismul 
unora se subtiazá vizibil, al altora se fixează în manieră şi prea puţini continuă să apară 
mereu în ținută de gală, doamna Claudia Voiculescu ( la început a semnat Claudia Ilie ) 
şi-a văzut temerile risipite şi speranţele împlinite, căci numai aşa pot fi receptate 
aprecierile ultrafavorabile cu care a întâmpinat-o Cezar Baltag. Poet dintre cei mari, 
incapabil să facă, în meserie, concesii, el atrăgea atenția, în 1993 asupra remarcabilului 
talent demonstrat de un autor ce-şi proba ferm maturitatea gândirii poetice şi, fapt deloc 
neglijabil, meşteşugul fără de care orice artă rămâne în suferință, iar orice poet lasă mereu 
semne de întrebare în legătură cu experiența propusă. 

Vremea care a trecut, a consfințit calitățile liricii Claudiei Voiculescu, ajunsă 
acum la cea de a şasea plachetă editorială. Şi nu ştiu dacă acest termen “plachetă“ — nu 
pare cumva minimalizant, date fiind reuşitele certe de până aici, ca şi respectul cu care 
cei dedati plăcerii lecturii vorbesc despre poetă. Doamna Claudia Voiculescu şi-a facut 
un nume nemizând defel pe argumente extraliterare, nefiind nici om politic, nici susținută 
de vreo grupare puternică, nici editor, nici redactor la vreo revistă. Modestia afişată nu 
este ostentativă ci denotă un bun simţ funciar, o încredere nestrămutată în steaua sa, a 
cărei nobleţe nu are cum să treacă neobservată. 

“Sudul târziu“ s-a născut dintr-o fără de sfârşit iubire, din nevoia organică de a 
transmite obsesia purității, a frumuseţii spiritului. Nimic vulgar, nimic agresiv în jocul 
metaforelor şi al cuvintelor strunite cu inspiraţie şi silite (contrar modei actuale) de a intra 
în veşmintele înnoite ale sonetului ori rondelului. Piese precum “Văpaia noastră lumina- 
va zări?“, “Coboară, Doamne!“, “Cáutam nălucilor veșmânt“, “Blazoane, steme de- 
altădată“, “Pe-aleile din parcul vechi“ şi altele dovedesc credinţa că formele versificatiel 
îndelung ilustrate nu s-au degradat, nu s-au perimat, importantă fiind încărcătura de 
sensibilitate şi emoția transmise lectorului, ca şi plăcerea de a folosi efectele muzicale ale 
rimelor savante (“Spre regăsire“ prezintă monorima în nici mai mult, nici mai puţin de 30 
de versuri scurte!). Meşteşugul merge spre virtuozitate formală, chiar şi atunci când 
foloseşte cu insistență cadentele poeziei de tip folcloric, întotdeauna benefice prospetimil 
dorite de artist: (Mlădierea mea amară“, “Noaptea plânge muma“, “EI, cel plecat...”). 
Credinţa în Dumnezeu, regăsită aproape la tot pasul, în fiecare vers îi dictează efluviile de 
iubire revărsată asupra celor apropiați biologic ( tatăl, fiul în poeme precum “Cu sabia 
frântă “, “Gânduri pentru fiul meu, Octavian“) sau spiritual (“Piscul visat ca o izbândă” - 
Inchinăciune lui V. Voiculescu -, “Sensul acestui cuvânt“, “Poetul strigând“ şi cele două 
“ Scrisori“ adresate lui George Chirilă). 


Capacitatea de-a iubi parcurge o gamă completă, de la mărturisirea discretă, 
şoptită (“Mirele cu ochii mireselor“, “Cad vieţile“, “In arborele lumii”, “Mândră eram ca 
un pom înflorit“) până la pasionata declaraţie din “Jurământul de dragoste“. 

Intotdeauna atentă la nuanţe şi la concizie, doamna Claudia Voiculescu se 
supus nostalgiilor (remarcabile strofe dedicate copilăriei apuse) şi suferinţei cu amprentă 
metafizică (“Intru zidire“, “Unde?*, “Spulberare*). 

Chiar dacă am amintit cam multe titluri “vina“ îi aparţine poetei care obligă, prin 
virtuțile estetice, uşor vizibile, la meditație după fiecare piesă .lar dintre ele, se detaşează, 
putând figura în orice severă antologie “Innoptare calcinată“, “Intrebare“, “Şi noaptea o 
primeam“, “Umbra e frigul“ şi “ Pierdere-n uitare”. 

Cu noua sa carte de poeme, doamna Claudia Voiculescu dislocă Nordul din 
sufletul cititorului, impunând un Sud târziu, dar cu atât mai luminos şi cald. De toate 
scrise mai sus, se poate convinge fiecare dintre dumneavoastră. 


Bucureşti, ianuarie 2008 


Această aşteptare... 


Mai dăruie-mi o clipă vibrândă în cuvânt 
S-aud din nou cum curge, răsfrânt, acelaşi dor 
Și cum, străină, moartea îi face loc zidirii 
Surpând întunecate nelinisti ale firii! 


Revino, cum o blândă atingere de vânt 
Pe un alint de lacrimi se-aşterne drept vesmánt... 
Vei reuşi, tu, oare, să limpezeşti din vină 
Această aşteptare la cea mai sacră cină? 


Acum şi poate mereu... 


Cine-o să aibă grijă de cuvintele mele? 
Mi-e inima-ntreagă; 

Din ea a pornit 

Un ocean de foc... 

O, dar cuvintele mele 

Se-ntorc precum fantomele 

Şi mă invadează 

Şi-mi cer socoteală 

Pentru toate aventurile trecute 
În care le-am atras 

Şi din ele-au ieşit: când? cum? 
Tot cu înţelesul acela ştiut 
Numai de mine 

Din timpul superb al copilăriei 
Ce má tine captivă 

Acum şi poate mereu... 


18-19 iulie 2005 


Clipă de vară 


Soare coborât în iarba cosită 
Cu miresme dintr-o veche ispită 
Mierea curgând subtiatá a vis 
Cum peste ape sălcii şi Narcis... 


Lacul lin îşi tremură lumina 

Să o ducă-n adâncuri doar peştii 
Un negru corb ne fâlfâie iar vina 
Nedumerit, la marginea poveștii... 


Ciocănitoarea bate-n tulpină 

Să iasă viermele rău şi urât 

Numai eu, din ce în ce mai străină 
Simt viermele crud în mine zăvorât... 


11 iulie 2006 


Văpaia noastră lumina-va zări? 


Ca dintr-o licárire policromá 
În asfintit, mareele, la mal, 
Aduc cu ele tainica aromă 
De sare şi de aer vegetal. 


Uitaţi, privim la viaţa astronomá 
Cum tot palpită-n cord atemporal 
Şi-n fundul mării zace o fantomă 
Din care timp, din care interval? 


Ne-mbrátisám cu-mbrățişări avare 
Şi parcă ne legám din destrămări... 
Şi soarele şi ora-n dilatare 

Ne poartă şi ne duce peste mări. 


Ca într-un leagăn prins în descântare 
Văpaia noastră lumina-va zări? 


2 mai 2007 


Fantome bând otrăvuri, elixire... 


O, dat mi-a fost să calc prin vechea Romă 
Să văd ruini în neguri si-atipire, 

Fantome bând otrăvuri, elixire 

Surpând şi astăzi peste noi aromă... 


Pe unde pun urechea e-o zvonire 
De cântec "nalt, de viață policromă 
Ce mai palpită-n fiece zidire 
Salvată prin minune ca din comă. 


Mă doare vremuirea ca o gomă 

Stau şi privesc, m-apasă nălucire 
Dintr-un neant cuprins în axiomă 
- Din colbul vremii altă înrobire: 


Ce desluşiri, din trecerea molcomă 
A timpului, mi-arată o fantomă? 


3-4 mai 2007 


Când îţi cerne-n uşă zloata... 
Lui Octav 


Soarele în tine-l cată 

Când te-a-mpins viața hotar 
Şi preschimbă-te în roată 
Hărăzit de-al orei har. 


Lasá-t1 fruntea fulgerată 

Fii doar vieţii tale far! 
Soarele în tine-l cată 

Când te-a-mpins viaţa hotar! 
Chiar de lumea e ingrată 
Si-are sufletul avar 

Tu rămâi o nestematá: 


Fii şi templu şi altar! 


Soarele, în tine-l cată! 


8 aprile 2003 


Să trecem punți 
Lui Matei 


Frate de vis 
Cin'te-a ucis: 
Suliti de-argint, 
Versul absint? 


Ce secere 

- În trecere - 
Vine cu spin 

- Şarpe venin - 
S1 te scrie 

C-o pustie? 
Care poartă 
Tăind soartă 

O împarte-n 
Margini sparte? 


Vin c-o floare 
Zvonitoare... 

Din petale-t1 

Fac sandale. 

De-ai vrea sá mergi 
Cenuşi sá ştergi 

ZI şi noapte-n 
Cercul şapte... 

Apa vie 

- Nu-i târzie - 


Eu ţi-o aduc 
Pe foi de nuc, 
Ea încheagă 
Viata-ntreagá... 
lar tu să-nvii 
Ore târzii 

Pe-o secere 
Petrecere... 


Frate de spin, 
Ti-aduc un crin... 
Ispita-n val 
Crapă pocal... 
La nuntire 

- N-o să mire - 
Din părinți 
Coboară sfinți 
Tăcuţi, cuminţi; 
Ne-or da arginți 
Să trecem punți 
La alte nunţi... 


6-7 august 2007 


Alesul 


Din când în când numărătoarea-ncepe 
Atuncea fiecare om e însemnat cu un număr... 
Din toate, numai numărul unu este alesul 
Şi-l poartă destinul cu fulgerele multe 
Până-n nemurire, până-n nicăieri... 


Din toate, numai numărul unu este alesul... 
Astfel, de-a valma, pân” la infinit 

Celelalte vin cu invidia, cu ura, cu disprețul 
La poarta de aur a Marelui Nefericit... 

O, din toate numai numărul unu este alesul 
Si-s1 poartă stoic nevázuta cruce 

Prin aripa de cer şi zgură 

Prin sufletul ce-l țintuie mereu 

Aceluiaşi unu. 


Când vii... 


Când vii la mine dinspre viață 
Înşir imagini pe o aţă 

Şi-mi pare că între imagini 
Tu sui o lume din paragini... 
Mi-aduci şi fluturi de mătasă 
Visând să ne zidim o casă 

-O casă albă c-o grădină 

Pe când tăcerea sună lină... 


Spre regăsire 


În ce zidire 
Aflu iubire? 
Prin cea psaltire 
Eu trec subțire 
În veac de mire... 
Scumpă citire 
Tandră ivire 

În prohodire 
Peste-mplinire. 
În mântuire: 
Cântec, potire; 
Aur, în fire 

De patrafire 
Curge-n simtire. 
Trup oglindire 

- Nemărginire - 
În pribegire 

Şi rástignire 
Spre regăsire... 
Ce risipire 

În slobozire! 
Ah! Tălmăcire 
Şi tâlcuire! 

Pân” la venire 
Ce vremuire 

Cu zăbovire 
Naltá zidire 

Şi zugrăvire-n 
Vie zvonire? 


14 august 2007 


Cândva 


Ah, cum vara-şi urca ispitele 

Sub coaja mărului domnesc! 

Şi cum aromă pitele 

Pe ştergar românesc! 

Şi cum rupea mama 

Din pâinea aburinda... 

Şi noi nu-i luam seama 
Trecerii-petrecerii-n oglindă! 

Și cum, vai, ne-ndepártam 

Miresme purtate de vânt 

Sau simplu, cum fructul căzut de pe ram 
Cules de mâna mamei amirosind a cânt... 
Cum se trec şi se petrec toate 

Şi ramân în noi îngropate 

Ca un sâmbure miraculos ce poate 

Să iasă iar în lumină spre roade aşteptate! 


22-23-111-2001 


Innoptare calcinată 


Se făcea că vine o caravană la scară 

Şi din ea cobora, ca din ceturi, stráina... 

Nici nu ştiu ce anotimp era: toamnă sau vară 
Dar înflorise-n taină, pe ziduri, glicina... 


După ea cobora un alai tăcut de curteni 

Picura moarte-mprejur dintr-un timp destrămat; 
Am vrut să fug cu umbra de ochii lor vicleni 
Sângele meu mă ţinea strâns de-acel loc blestemat... 


Străina mi-aducea dintr-o cetate tristeti 
Cărora le ştiam inocenta măcinată; 
Parcă-şi lepăda masca barbarelor peceti 
De pe faţa ei de înnoptare calcinatá... 


Doar eu în straiele de-otrăvuri înțelepte 

Nu ştiam să-nving norul năuc şi frigul străin 
Si-aduceam pe un taler jumátátile drepte 

O, ca să treacă tot ea, peste praguri, mai lin... 


8-9 august 2007 


Cu sabia frântă 
Tatălui meu, Marin croitorul 


Cum te-ai dus, tată, şi-ai intrat în poveste? 
-Nimeni nu mai coase, ca tine, haine şi veste 
Superb croite şi măiestrite frumos 

Să le fie la oameni de sărbători şi de folos... 


Ah, cum te-ai dus ca la o luptă 

Fără sorți de izbândă, cu sabia ruptă 
Cu sufletul tot încărcat de comori 
Să le duci acelor rămaşi fără sori 


Ce te-aşteptau tácuti şi cuminţi 

Să-ţi mulțumească pios că-i pomeneai la Sfinți 
Când te-nchinai dimineaţa şi seara 

Când dorul de ei te pârjolea ca Sahara... 


Ah! Cum te-ai dus, părere de gând 
Si-am rămas măcinând sufletul flămând... 


11 iulie 2006 


Coboară, Doamne! 


Ca între doi tâlhari, mă aflu, Doamne! 
Unul îmi fură zilele în sac 

Altul mă trece-n urechea de ac 
Desprinsă din şirul de toamne 


Fără de care va să condamne 

Sufletul meu pe care-aş vrea să-l împac 
Să nu rămân, Doamne, atât de sărac 

La trecerea-n surpatele soamne... 


Doamne, încă, încă, până nu pier 
Cu umilinta-ndurárii, răspunsul 
L-astept, să má cuminec într-însul 
Să-mi fie, pe-ntinsele ape, náler... 


Până ce-n sânge mai bate pulsul 
Coboară, Doamne, la mine, din cer! 


19-20 iulie 2004 


De ce mor poeţii singuri? 


Iată! - am zis — iată-mi căderea! 
Tu încă mai priveai în gol 
Asteptánd parcă un sol 
Atât de imaginar, încât 
Ti-era frig, ti-era urát. 

Nu vedeai căderea mea 
Chiar aici, după perdea. 
De ce mor poeţii singuri 
Niciodată sus, în ringuri? 
Mor aici, chiar lângă noi... 
Plângi amarnic, îi desfoi 
Páná-1 vezi cu aripi mol: 
Nu ştiu drumul înapoi... 


lată! - am zis — iată-mi căderea ! 
Nu te vedeam, nu mă vedeai nicálerea... 


Ce singuri mor poeţii, Doamne, ce singuri! 
Purtará ei, pe-acest pământ, 


Armuri străine, trist veşmânt... 


16-17 nov. 2005 


Final de poem... 


Amar de-acum ne este vechi paharul 
-Cândva în el se delecta nectarul- 

Şi cineva trecutul ni-l devoră 

Clipá de clipă, fiară carnivoră... 
Noi, rătăcind pe-o insulă bolnavă 
Zeu zdrentuit mai ridicám în slavă... 


29 oct.2005 


Treceam pe-ngustele podete 


În a iubirii frumuseţe 

Eu am crezut precum poeţii: 
I-am dat binete chiar tristet11 
N-am socotit ca precupetil. 


Pe lângă mine doar drumeții 
Treceau pe-ngustele podete; 
Dar a iubirii frumuseţe 

Eu am crezut-o cum poeţii... 


Şi nu vedeam că-n valuri crete 
Se duc odată cu-ndrăzneții 
Şi-acei ce stau în umbra ceti1 
Pecetluiti cu-acea nobleţe 


In a iubirii frumuseţe. 


28 apr. 2004 


Incorsetat de închisoarea... 


Să ne oprim o clipă 

Înainte ca umbra - geamăna noastră - 
Să vrea să evadeze nostalgic... 
Noiane de gânduri dau năvală 
Împingându-ne abisal 

În supranatural... 

Trebuie să aşteptăm, 

Să ne rugăm, 

Să îndurăm 

Arşiţa setei 

După îngerul izgonit 

Din prea mila sufletului 
Încorsetat de închisoarea 

Fără umbra 

Umbrei noastre. 

Amin! 


24 mai 2004 


Gânduri pentru fiul meu Octavian. 


Tu stai să vezi cum să-ţi alegi cárarea 
Şi cum să fii văzut dintr-o oglindă 
Când rătăcirea lumii o să-ţi prindă 
De suflet şi de minte întrebarea 


Or îndoiala oarbă, suferinda... 

Şi vezi de-ți 1ese-n cale şi răbdarea 
Or valu-nalt să poți privi chiar zarea 
Sau cât mai poate ochiul să cuprindă. 


Şi vezi dacă miracolul te-ajunge. 
Destoinic tu în orice bătălie 
Să-nvingi în cale vifore prelunge! 
Rămâi al tău ca lumea să te ştie 


Aşa cum eşti, în demnitate prins, 
Dintotdeauna în pornire vie 
Sub al credinţei soare de nestins! 


Eu... din contrarii... 


Eu, tesutá din contrarii 

Îmi dezvălui sufletul 

- atâta cât îl cunosc - 

Mă recunosc în frânturi 

Mă privesc în oglinda străină 
Și mă caut până la transfigurare; 
Numai aşa pot 

Să mai adun tot 

Şi să reconstitui 

Acel surâs misterios 

Dintr-o frântură halucinantă 
Iluminând brusc 

Cealaltă parte a sufletului 
Intrat organic 

În chiar ochiul meu pineal 
Care vede şi întregeşte. 


24 mai 2004 


Căutam nălucilor veşmânt 


Vai, cum s-au dus în goană anii - secil - 
Şi cum trecui şi eu tot cumpărând 
Náluci, paiaţe de prin mori de vânt 
Ce-mi treierau de-a valma zodiecii! 


Şi-n ademenirea bibliotecii 

Le căutam nălucilor veşmânt 

Să îmi ascund sub ele zborul frânt, 
Pierdutele, în urmă, vieți cât vecii... 


Si-acum, în timpul meu cel mai vremelnic 
Mă tot privesc printr-un ochean întors 

Şi nu ştiu, Parcele ce fir mi-au tors 

De-am mers de-a lungul lui cu pas sfielnic... 


Din toate, Doamne, spre tine am întors 
Sufletul meu de-a pururea jertfelnic. 


9-20 iulie 2004 


Incă strigă 


Încă strigă soarta mea 
Dincolo, după perdea 

-A îmbătrânit şi ea!... 

O privesc cum e chircită 
Ea îmi pare tâlhănită 
Parcă geme de urât 
Parcă ochiul mohorât 
Greu de-atâta adâncit 
Cade-n el tot mai umbrit! 


O privesc, şi-mi este milă 
-Are vârsta cea nubilă- 
Dar nu vine nici un mire 
S-o boteze cu iubire... 


Oare ochiul meu deschis 
E-nşelat de-al ei abis? 

Şi-n pupila ei-oglindă- 

Trece viata-mi suferinda; 
Doamne, cum să mă cuprindă? 


17 nov. 2005 


Pustia povară 


Ah, cum mai apui 
Cu vorbele toate 
- Tácute-ntelese - 
De-acela din cui! 


Privesc către tine 
- Acela de lut - 
Şi-mi par sibiline 
Cuvintele scut. 


Treceri de soarte 
Si-atátea morminte 
Vor să mă poarte 
Rază-nainte... 


Pânza ispită, 
Uşile comoară, 
M-arată ivită 

O clipă, o oară... 


Mortile toate 
Împletesc povară 

În palma ce-mi bate 
Cuiul, să doară... 


9-10 iunie 2006 


MAa-ntorc si-acum... 


Aud silabele întregind cuvintele 

(Rămân nebănuite cum sfintele) 

Aş vrea să rotunjesc gândurile rostindu-le 
Să pot trece pragurile. 

Te mai caut în spovedanie 

Între veghe şi somn: albă jelanie... 
Presimt că m-absoarbe pământul nopții... 
Cum să mai unesc silabele sorții? 

În genunchi aduc rugăciunea mea 

Celei plecate, palidei stea... 

Silabele risipite şi tot mai nomade 

Mă cer şi-acum cu ele-n cruciade... 


Rătăcesc ca un înger fugar... 


Se face târziu, din ce în ce mai târziu 
Numai tăcerea ta în sânge se-aude 
Până-mi respiră-n semne tărâm străveziu 
Visul acesta al trădării imunde... 


Şi se mai cerne-o iarnă de-nghet mineral 
Şi-n suflet, o, Doamne, un gol selenar 
Şi în zidiri mă-ncinge Divinul Zidar 

Pe când eu rătăcesc ca un înger fugar. 


15-16 ian. 2007 


Miraj al culorilor 


Pictore, ce miraj al compus, 
Din sufletul tău, ca o boare? 
Ce Mare, în jocul suprapus 

Ai răsfrânt în oarba culoare? 


Saltul aprins de vulturi în sus 
-Sublimă, mereu ságetare... 
Pictore, ce miraj al compus 
Din sufletul tău ca o boare? 


Eu presimt: sub penel ai adus 
Lumină şi umbră-n culoare 
Iar albul Univers nesupus 


Este o lume-n amânare 


În mirajul ce tu l-ai compus... 


29 oct.2005 


Mirele cu ochii mireselor... 


Treceau pe străzi bărbaţi 
Purtând neştiutoarele mirese 
Îngenuncheate peste visul lor... 
Dar le murea privirea 

Zbor de flutur 

S1 totul se rotea în crisalidă... 
Cine mai ştia atunci 

Dacă mirele cu ochii mireselor 
Sau miresele cu ochiu mirilor 
Treceau peste ape 

Ca o pasăre a morții? 


Pe-aleile din parcul vechi 


Pe-aleile din parcul vechi 
Cu frunze galbene, troiene 
Calc peste voi în pas alene 
Cu şoapta voastră în urechi. 


Departe sunt de lumi mondene 
- Eu caut lumile străvechi - 
Pe-aleile din parcul vechi 

Cu frunze galbene, troiene... 


Dar trec încet perechi, perechi 
Se suprapun în minte scene 
Și parcă esti lovit de strechi 
Când fuge totul pe sub gene 


Pe-aleile din parcul vechi... 


24 aug. 2006 


Mlădierea mea amară 


M-a prins viaţa într-o nadá 
M-a-nvartit într-o tornadă... 
Cumpăr, vai, la indulgente 
-Nu mai dau de transparente- 
Sufletul mi-e melc fricos 
Împleteşte argintos 

Căi de ambulanți de-o vară 
Desluşind în trestioară 
Mlădierea mea amară 

-Cea uscată într-o seară-... 
Falşi arginţii, falsă viaţa 

Ne mai cumpără doar ceața! 
Ambulanţii-au arvunit 
Zborul rupt în fâlfâit 
Si-acum îngerul îmi plânge 
Picătura mea de sânge... 


12 iulie 2006 


Inspre ciuturi 


Întunecatele trecuturi 

Între real şi ireal 

Pe nişte aripe de fluturi 
Multicolor, imperial 

Mă poartă-n nobile ţinuturi 
Şi eu mă simt atemporal 
Deşi, de-acolo, dintre ciuturi 
O lacrimă - e de cristal - 
Întruna urcă înspre ciuturi. 


22 aug. 2006 


Ne-abandonăm acelei înrobiri... 


Să fie clipa dragostei otravă 

Când eu alerg în calea ei cu jind? 
Suie din mine dorul înviind 

Un chin adânc ce năvăleşte-n lavă... 


Sclipirea ei e-nselátorul chip 

Ce ne-amágeste-ntruna-n adorare 
Cu fiecare gest în cizelare 
Naltánd mirific temple de nisip? 


Să fie dilatatá-a ei secundă 

Și noi, ca zei, în dulcile-i rostiri 
Ne-abandonăm acelei înrobiri 

Ce ne cuprinde-n zaua ei rotundă? 


Şi de-ar fi moarte în a ei ispitá 
Magnet ne-atrage, noi suntem pirită... 


Mă purtase tandru... 


Se-agită în stupine, nesátios, oştiri 

De zbuciume-n torente ce-n spasme mari se zbat 
Şi lasă semn de brazdă şi-n suflet pustiiri 

Şi în genunea minţii Sahare de fantasme. 


Eterne remuşcări, regale solitudini 

Îmi mângâie amurgul acesta destrămat; 
Lásati-mi un reper, pe hartă latitudini, 
Când sufletu-mi rămâne mereu însingurat! 


Nepăsătoare viață, urât mausoleu! 

Mi-am îngropat în tine amorul meu amar 
Ce mă purtase tandru în tainic Empireu 
De mă credeam al lumii, în codru selenar! 


15 oct. 2006 


Nostalgii desuete 


Mi-e dor de orăşele adormite 

De casele cu iedera oblon 

Ce cade pe ferestre şi pe ziduri... 

De cântul cel de greieri, de şirul de termite, 
De-aromele de struguri, pământ şi chimion, 

De muzica naturii, de trecerea pe poduri 

Peste acele râuri cu ape răzvrătite 

Ducând cu ele luna rămasă-n abandon; 

De curți împodobite cu tainice boschete 

Cu trandafiri ce străjuie la porți 

Cu pomi bogați în ciripit de păsări... 

De fel şi fel de acarete ce stau ascunse pe sub borti 
Cu scări pe care te mai cátárl 

În podul viselor dintâi... 

Mi-e dor de orăşele adormite 

Sub cerul plin de stele tesute ca din mit 

Unde pe străzi, în noapte, doar umbra pomilor se mişcă 
Când somnoroşi, precum din vise, înfiorați tresar 
De naşterea, în taină, a unui cerc ce-nchide 
Singurátáti máhnite, nemărginiri de gânduri... 


23 aug. 2006 


Noapea visând... 


Noaptea cu îngeri 

Cum o mai sângeri! 
Mi-a spus Arhanghelul 
Ce-aşteaptă înfrângerea ta 
Pe somnul meu alb 

În care te visez 

Când demon 

Când înger 

Când loan Gură de Aur 
Că-n dimineaţă 

Vei fi pulbere de ceaţă... 


16-17 nov. 2005 


Spulberare 


Anii mei 

Sunt trepte de scară 
Pe care-au urcat 

Or s-au uscat 
Muguri de floare...,, 


Florile s-au scuturat 

Pe trotuare 

Ca nişte lei, ca nişte cenți... 
lar peste anii mei 

Calcă trecătorii 
Indiferenți... 


Scrisoare... 


Prietene, fără mistificári ! 

Starea inefabilă a poeziei 

E starea în care mă aflu 

Când Dumnezeu însuşi pare a fi 
Realitate imediată... 

In rest, 

Visez că am voinţa de-a supraviețui 
Pe postamentul altei vieți 

Déjà vu, déjà connu... 

Şi duc un război continuu 

Cu sufletul meu prea cotrobăitor 

In zbuciumul altei vieți 

Ce se suprapune simetric 

Pe cutremurul răspandirii mele în lume... 
O, da! Golul sau prea plinul percutant, 
Misterul:- văduvă neconsolată- 

Axis mundi... 

Ce paradox, reveria! 

Prietene, caut şi iar caut 

Acea dimensiune fundamentală 

La care să mă raportez 

Eu, care mă numesc mit cosmic! 


Păsări 


Păsări au tipat în mine 
Şi le-am dat drumul în văzduh 
Cu aripi largi, de înălțime... 


Păsări au tipat în mine 

S1 tipátul lor m-a durut 
-Nor peste ape senine- 

Un dor ce n-a gásit ráspuns 
Şi-a trebuit în alte lumi 

Să caute ce s-a ascuns... 


Păsările iar mi s-au întors 
C-o altă lumină în pene... 


Intru zidire... 


Treceam ametitor pe poduri 
Chemată-n taină de-un dresor 
Și má pândeau din stinse coduri 
Ochu acelor vânzători 

Tăind întinderea de suflet 
Dup-un tipar imaginar... 

Doar eu mă rezemam amar 

De umbra mea dintre cei duşi... 
Îi tot priveam cum bat tárusi 

În sfâşierile de suflet 

De mă lăsau descoperită 

Doar mie însămi oglindită... 
Eram chemată în nestire 

De un dresor întru zidire... 
Mireasă-atinsă de cuțit 

Ca lemn uscat, am înverzit... 


4 sept. 2006 


Peregrinând prin lumile rebele 


Ce preţ, să cer, egal, iubirii mele 
Când nicăieri pe lume n-are preţ? 

Şi nici în ceruri nalte, printre stele 
Cătând cu gând sau suflet îndrăzneț... 


Din Amoreea, cal şi călăreț, 
Peregrinánd prin lumile rebele... 
Ce preţ, să cer, egal, iubirii mele 
Când nicăieri pe lume n-are preţ? 


lar dincolo de bune şi de rele 

Poţi alfabetul patimii sá-nvet1? 

Ce preţ, să cer, egal, iubirii mele 
Când tainic legământ e sub peceti? 


6 martie 2005 


Trecând... 
D-rei Carmen Brăgaru 


Călăream pe-un cal schilod 
Şi treceam pe-un putred pod 
Mi-era frică de podiscá 
Sufletul mi-era moriscá 

El se scutura petale 

Peste apá, peste vale... 

Oare, Doamne-oi fi trecând 
Sau o fi numai în gând? 


4 sept. 2006 


Pierdere... 


Între ieri, acum, departe, târziu 

Ce repede, ce repede mai trecem şi noi... 
Tu unde eşti, eu unde să mai fiu? 

Ca toamna, de mine, de tine, eu mă desfoi... 


EI, cel plecat... 


Tatălui meu, 
Marin - croitorul 


Spaima povară 
Pururea mirare 
În sânge amară 
Cu-nfrigurare... 


Pe unde trec 
Nădejde subțire? 
Presimt că mă înnec 
Pură orbire... 


În foşnet lumesc 
Plecat, o, tatăl meu! 
Pe unde-l mai găsesc 
Granitá - careu? 


Atâtea de spus 

Prădată lumină 

O, Doamne-al meu de sus 
Cad într-o vină! 

Dar el, cel plecat 

Uită câmpia? 

Mai vine destrămat? 
Urcă vecia? 


25-26 sept. 2006 


Fuge nălucind un cal 


Când stai pe patul de spital 
În suferință şi gândire 

Mai speri aşa, că peste fire 
Te-aşteaptă cineva la mal... 


Si-al vrea sá dai cuiva de ştire 
Când fuge nălucind un cal 
Cum stai pe patul de spital 

În suferință şi gândire... 


Și tot ce-a fost alcătuire 
Se pierde în atemporal 
De ţi se pare ireal 

De ce mai eşti în zăbovire 


Când stai pe patul de spital... 


Aprilie 1998 


Se va găsi... 


Se va găsi, cândva, o punte 

Pe care eu să trec mireasă 

Şi tu să-mi pui pe a mea frunte 
O diademă de mătasă... 


Se va găsi cândva un rai 
În care să mă porţi pe flori 
Să uit că tu de fum erai 

Şi te topeai amar în zori... 


Se va găsi, cândva un nufăr 
S-arate iar la suprafață 

Oglinda-n care eu mă supăr 
Că-mi pui pecetile pe faţă... 


Se va găsi, cândva, un câmp 
Să-ţi conturez din zare chipul 
Şi să-ți aduc merindea, támp 
Eu... risipită cum nisipul... 


11 iulie 2006 


Peste vămi , peste soartă ... 


Răni, lacrimi aprinse, 
Spaime, gânduri învinse, 
Răspunsul nerăspuns, 
Vârste în ceasul ascuns... 


Plinu-nchide la fel 
Huma sortilor inel, 
Din gânduri cetate 
Câte, unde-s aflate? 


Pe care căi poartă 

Peste vămi, peste soartă 
Trecând între stele 

Ora, viețile nule? 


Scrisoarea I 
Către poetul Geoge Chirilă 


George Chirilă, 

M-ai nemurit în filă 
Lângă taráit de greieri... 
Azi pe unde cutreieri? 
Chiar între Upanişade 
Sufletul îți şade? 

Sau alte crăiese 

Pe tármuri alese 

Te poartă cu praguri 
Îndulcite cu faguri, 
Iar tălpile tale 
Alunecă-n vale 

Fără de sandale 
Pe-un cer cu petale? 


S-a făcut târziu şi teiul 

Îţi leagă în ramuri temeiul... 

Pe unde-mi eşti, George Chirilă, 
În această lume ostilă? 


Sensul acestui cuvânt... 


Uite, fratele meu de lumină, 
Uite sensul acestui cuvânt 
Care cuprinde toate-ntelesurile celorlalte... 
Nu l-am inventat, ţi-l voi spune la cină 
Mirare va fi şi nou coperământ; 

Vom dobândi tainic o flacără înaltă 
Slabi de vom fi vom deveni puternici 
În recunoaşterea aceasta liturgică. 
Întemeind altarul rugătorului 

Vom deveni şi noi puri şi angelici 

În puterea netimpului, demiurgică... 


Scrisoarea II-a 


Către poetul George Chirilá 


De-a râsul, de-a plânsul visezi 
Timpul dus pe la nămiezi 

Ce rostogolit de-o roată 
Trece-n zarea sfâşiată... 

Mai scoţi apa-n ciuturi sparte 
Parc-ademenit de-o moarte, 
De-acea umbră depărtată? 
Poate visele cutreieri 

Stând în cântul cel de greieri? 
Unde poposesti altcum 

Dacă te întorci din drum? 
Unde-i moara cea de vânt 
Care macină cuvânt? 

Te-ai pierdut, George Chirilă, 
Sau scrii poezii pe-o filă 

Și te-ascunzi de-aceste vremi 
Într-o lume cu boemi? 


Și eu sunt 


Ah! Abur tu de-acuma eşti 
Sau gândul alb, purificat; 
Revii din sfere îngereşti 
Doar cerului predestinat. 


Clipa lacomá-ntre ore 
Fiară gata întru pradă 
Încerca-va să devore 
Viaţa noastră pe zăpadă. 


Și eu sunt abur şi tu esti 
Prin ceste- viețile lumeşti- 
Rămânea-va încă vie 
Clipa prinsă-n broderie. 


Unde? 


Unde să-mi caut nemărginirea? 
Aici m-a cersit clipa 
Biciuindu-mă cu statornicie... 


Unde să-mi caut frunza 
Care mi-a luat zălog 
Zborul până la pământ? 


Şi unde să-mi caut nelinistea 
Dacă o umbră m-apasă mereu 
Nelăsându-mă niciodată singură? 


Jurământul de dragoste... 


Numele tău, ca un destin de foc 
Mă pierde sub zodia ultimului spectacol... 


Ne desparte-o lume 
Ne condamnă, ne-aplaudă... 


Iubirea aceasta-1 un mit... 


In trupul meu 

Din cochilia unei alge 
Ninge, ninge, iubite 
Cu fluturi morți... 


Eu voi ramâne pentru tine 
Anotimpul unui carnaval... 


Îmi sărut mâinile cu care te-am mângâiat 
Faţa mea a devenit de-un vinetiu pictural, 
Inima mea, halucinantă şi fără speranţă 
Mă poartă în propria însingurare... 


Iubite, 

Iubirea aceasta n-o mai aşteptam 
Má-nvu din misterul laic al culorii... 
Iubite! 

Iubirea aceasta 

E spaţiul unei pedepse 

In care-mi plimb 

Iluzia-nvierii 

Pe-altarul altei catedrale... 


Iubite, 

Vei auzi, gândind la mine 
Lacrima rotită prin lujeri de crini 
Şi te voi abandona 
Dezmoştenindu-mă de sânge... 


S-ar putea să fie târziu 
Şi-mi voi otrăvi viaţa 
Cu şansa neputinței de-a renunţa la tine... 


lartă-mă, frumosul meu domn, 
Te iubesc! 

Cobor în apa sonoră 

A unui vechi clopot... 


Și noaptea o primeam... 


Ce frenetic dansau umbrele prin sângele meu! 
Ochii şi-l uitaseră, nebuni, prin alți copii; 

Ce frumos mă mai privea şi Dumnezeu 

Şi nu vedea nimic prin dioptrii! 


Ce frenetic dansau umbrele prin sângele meu 
Şi noaptea o primeam, măreț, cu fanioane 
Prin călcâi curgea doar soarele plebeu 

Pe rodnicii bătute în piroane... 


Ce frenetic dansau umbrele prin sângele meu 
- Legănată, împăcată, batere de vânt! 

Ca o umbră tremurată-n heleşteu 

Doar gândul se mai naşte în cuvânt... 


Stampă la Pontul Euxin 


Privind peste întinsul mării, 
Gândeam, la Pontul Euxin, 

De Sfinții Apostoli Petru şi Pavel 

La cerurile-nalte încinse-ntr-un incl... 


Acele gânduri dese mă năpădeau ca zaruri... 
Mai cotropind bezmetic al mării țărm imens 
Din soarele părelnic pe răzvrătite valuri 

Se întorceau în mine aceleaşi pierderi, dens... 


Privind peste întinsul mării, 
Gândeam, la Pontul Euxin: 
Prescris e-nscrisul Sibilin... 


Sansa suferinţei 


S-ar putea să fie târziu. 
În poem, în proverb, 
În memorie. 

Îmi voi prelungi viaţa 
Cu şansa suferinței 
De-a renunţa la tine... 


lartá-ma, streinul meu Domn, 
Te mai aştept o clipă 

Ca altădată: 

Numai o clipă, 

Dincolo de uitare şi somn 

Pe unda sonoră 

A unui vechi clopot 

Din catedrala surpată... 


Străvechi istorii mai colinzi... 


Timpul demonic din oglinzi 
Când parcă îți mai ia o vamă... 
Ai vrea de el sá te desprinzi 
De viaţa care se destramă... 


De unde oare să cuprinzi 
Trecutul ca-ntr-o panoramă? 
Ceva demonic e-n oglinzi 

Şi parcă îţi mai ia o vamă... 


Srăvechi istorii mai colinzi 
Când nostalgii te tot recheamă; 
Îţi ia din ore, nu le prinzi 
Departe de bunici, de mamă 


Timpul demonic din oglinzi... 


Tainic, osânditul Socrate 


lată, mărturisesc 

Că-mi trăiesc singurătatea 

Ce-mi cântă cântecul biruintei 

Să-l audă toată cetatea... 

Biografia mea nepereche 

-Utopie, peregrin din carta cea veche- 
Scursá e în vopseluri levantine 

Spre continente libertine... 

Iată, risipită în pulberi 

Viaţa mea - vis la curtea candorii - 
Părea că mă poartă pe-un mirabil covor 
În ţinutul splendorii 

Unde mă aştepta tainic osânditul Socrate 
Răspunzând întrebărilor mele adevărate... 


Dar, iată, acum tandră, izgonită din mit 

Ştiu sigur, depun mărturie, m-am trădat, m-am minţit... 
Si-acum, prea târziu, sincopat mă întorc 

Răpită de teroarea iubirii pierdute; 

Orbii mei ochi văd bine lumina ce-o torc 

Şi viaţa mea dusă pe străinele plute... 

Mi-a mai rămas un rest de romantică istorie 

Si-o baghetă magică cu care-aş putea dirija o orchestră 
Un son sideral dintr-o geografie iluzorie 

Eu pedepsind, eu ucisă Clitemnestră... 

Vai, clipa retrospectivei în care 

Vezi dilatat Olimpul Iubirii 

Şi sufletul tău cum încet şi singur dispare!... 

Si-acum încotro, geamănul meu şi-al risipiri1? 


O umbră 


O umbră mă întâmpină în zale 
La poarta domniei sale, 

Alte umbre trec o vale... 

Am de mers încă o cale 

Către necunoscutele Walhale... 


Umbra e frigul... 


Ca o umbră a ta mă destram 

În somnul tău despre mine 

Şi-n visul visat îţi spuneam 

Să fugim, să fugim, să fugim 
Cât mai e vreme şi clipa revine... 
Crai de frică mai strâns mă legai 
De-aripa sângelui tău 

Ca şi cum uitaseşi demult 

Că umbra e frigul statornic 

Al clipei ce trece în moarte 
Într-o fugă de ritm sincopat... 


La care porţi? 


La care porți să baţi nedezlânat 

Când viaţa te împinge în ritm accelerat 
Spre tot mai multe pierderi în derivă 

Ca pe-o mártoagá tristă, cáltoasá, costelivă? 


La care porți să baţi cu-ofrandele târzii 

Când struguri neculesi tot putrezesc prin vii? 
Şi cine să-ți deschidă când nimeni nu-i acasă 
Si-nsingurarea rece şi-n ochi de câini se lasă? 


Cu botul lor pe labe, privirea către poartă 
Visează vechea lume trecută-n altă soartă 
Când în ogrăzi, de-a valma trăiau în bună pace 
Tot felul de-acareturi şi-atâtea dobitoace. 


Şi casele-aveau suflet, ferestrele deschise 
Ca să primească soare şi nopţile cu vise 
Şi oaspeţii aceia cu tolbe de poveşti... 
Timpule, unde le-ai dus, pe unde eşti? 


La care porți să baţi nedezlânat 

Când tu te pierzi acuma în celălalt văleat 
lar casele de astăzi stau singure, ca morți 
În ele, ecologic, trăiesc fragile sorți... 


Şi curțile sunt goale, crescând gazon străin 
Si-o Hiroşimă doarme-n petalele de crin; 

Ce uzurpări ne-aduce, o, Doamne, acest veac 
Ce boală ne cuprinde, amară, fără leac? 


Cărând cenusile-n spinare... 


Cum viermele, mă roade-o vină 
Iar somnul, Doamne, mi-e rugină 
Si-aud mereu ca din ghioc 

Un lung ecou pornit din foc. 


Mă subtiez până la muguri 

Și văd cum ard pe-acele ruguri 
Iar tu, părelnic, în lasou 

Mai prinzi doar urma de ecou 


Care se-ntoarce în ghioc 
Purtând povara nenoroc 
Si-nvinsi cădem ca-ntr-o eroare 
Cărând cenusile-n spinare... 


Din vechea vină, prea târziu 
Tu incoltesti atât de viu. 
Din osuare vin în cete 
Acele duhuri să ne-mbete 


Dintr-un cer pătat de sânge 
Cade îngerul ce plânge 
Peste ochiul profanării stins 
Peste ochiul răzvrătit şi nins 


11-12 iulie 2006 


În sala paşilor pierduţi 


În sala paşilor pierduţi 
Marionetele treceau; 

Privirile din ochii muţi 

Nu mai spuneau nimic pe şleau. 


În sala paşilor pierduţi 

Azi gura este ca de mim 

Şi păpuşariui nevázuti 

Se pierd în gestul lor sublim... 


În sala paşilor pierduţi 
Privesti în gol ca rătăcit 

Şi nu mai eşti nimic şi nu-ți 
Mai ştii nici timpul sorocit... 


mai 1980 


Dac-ai putea, o, tată... 


Dac-ai putea acuma să te desprinzi din lut 
Să-mi spui cuvântu-acela numai de noi ştiut 
Care-mi umplea făptura de o lumină sfântă, 
Sufletul - călătorul - cum cântă şi se-ncântă... 


Dac-ai putea acuma să te desprinzi din lut 
Și să-mi aduci doar cântul acela din trecut 
Ce-mi legăna pribegia atátora poveri 

Din cărțile citite în calmu-acelor seri 

Când tu coseai la haine în adâncimi stelare 
Cu simţul tău artistic să-mbraci pe fiecare... 


Dac-ai putea acuma să te desprinzi din lut 
Să-ţi dau pe fiecare deget umilul meu sărut 
Şi să-mi îndrepți iar paşii porniţi spre nicăieri 
Şi să te-aud acuma cum te-auzeam mai ieri: 
“Copilă, lasă cartea, noaptea este sfântă 

În legănare caldă e-o trecere ce cântă!” 


O, de-ai putea acuma să te desprinzi din lut 
Mi-ai fi, în frigul ăsta, strălucitorul scut... 

Pe unde treci acuma, prin vămile cereşti 

Fă-mi doar un semn cu mâna să văd pe unde esti 
Și ca odinioară, mai fă chiar o minune 

Să-mi spui cuvántu-acela cu tâlc de-ntelepciune... 


Iunie 2006 


Cad vieţile... 


De-o vreme, sub soarele prădat 
Cad viețile în destrămare... 

Nici nu mai ştiu de m-ai certat: 
Trăiesc de-un timp într-o eroare. 
Rugina-n cer o duc asinii 

Un palid mag îmi tălmăceşte visul, 
Mi-aşterne leacul de tăceri pe frunte... 
Doar cumpăna învinge spadasinii 
Şi braţele devin deodată ciunte: 
Sunt eu deasupra tuturor, ucisul. 
Iar ochiul meu deschis pe dinafară 
E martor că mă sfărm a doua oară 
Ca o mătase putredă ce cade 
De-nfrigurarea mâinilor nomade... 


20 iulie 2004 


Din destrămării 
Elenei Gane 


Îmi pare că vine cineva şi îmi coase 

Haina morții din destrămări şi clipe brumoase 
Şi parcă pe umeri încearcă să mi-o prindă 

Ca pe-o aripă redobândită, suferindă... 


Și inima mea, fanatic, se zbate-n clestar 
Legând, dezlegând iluzii din ce în ce mai rar... 
Amintiri devorate se sting încet, pe rând 
Clipa de har, o aştept, în crugul minţii bătând... 


Sub teascul ispitirii, în cariatidă 

Se tot subtie umbra, în magma translucidá 

Un heruvim, sub tâmplă, demult e îngropat 
Se sparie gândul - un drumet, în noapte, lătrat. 


Din neguri uzurpate se mai iveşte-un sat 
In care-mi văd, prin vremuri, tot neamul aşezat. 


20 nov. 2007 


În oglinda friguroasă 


Ca-ntr-o apă tulbure m-afund 
Cu melancolia-ntreagă: 

Ea este fiara ce devoră 

Iar vânătorul sunt tot eu. 


Numai ochiul apelor, rotund 
De imagini mă dezleagă 

Şi-n esenţa lor sonoră 

Doar mreaja visului - Morfeu - 
Mă mai preface în mireasă 

În oglinda friguroasă... 


Ajunul Bobotezei, 5 ian. 2007 


Bătrânul câine, Pol cel credincios 


1991 - 15 nov. 2007 Aceasta e viaţa lui 
pe care a dăruit-o, - păzindu-le curtea şi 
viața, - părinților mei Marin şi Despina. 


Ce-o mai visa alunecând în moarte 
Bătrânul câine, Pol cel credincios? 
Valul nápraznic se-abătu cetos 
Lumina coborând-o-n neguri sparte... 


Până mai ieri lătra primejdios 
Pasul ascuns simţindu-l de departe; 
Dar mai avea lătratul lui aparte, 
Iubiri topite-n ochiul omenos. 


Când poposeam din drumuri despletite 
Cu gânduri, sentimente tâlhărite 
Se aşeza cuminte, înțelept 


Şi-şi apleca privirile himeric 
Ca să-mi îngroape spaima-n întuneric... 


Din gheara morții cum să îl deştept? 


12-13 nov. 2007, când Pol agoniza. 


Aşa de rară-n lumea călătoare... 


Bătrâni de tot, vom lăcrima arare 

Că n-am ştiut să mai păstrăm iubirea 
Ce-a-nnobilat cu daruri princiare 
Fiinţa noastră ce-şi găsea menirea 


Aşa de rară-n lumea călătoare... 
Acum ne bucurăm de regăsirea 
Acelui timp de rai în dilatare 
Ce ne dăduse nouă zăbovirea. 


Și iată-ne, târziu, pe fiecare 
Cum alungăm iubirea şi-i dăm bice 
Şi cum o socotim o întâmplare 


Prin labirintul vremilor pitice! 
Si-acum, învălmăşiţi într-o surpare 
Cădem ca-n gol în reaua cicatrice. 


Un frig esenţial 


Ce ne mai facem cu noi, oameni buni, 

Acum, când se supralicitează chiar existența noastră? 
Când totu-i un marketing bazat pe minciuni 

Avizi să privim televizorul, uităm de fereastră... 
Fragmentat ne e traiul, fragmentată gândirea 
Deteriorat sufletul, stâlcit umanul în cămaşă de forță... 
Rătăciţi, o Doamne, unde ne este răsfrângerea? 
Chiar acum, în prea tărziu, ardem ca o tortá: 

Nici măcar de utopii nu mai avem timp 

Arme albe, rachete, mine, kamikadze, bombe 
Lângă noi, lăngă nepăsarea noastră cad în trombe 
Nici măcar copiii nu mai privesc mirati 

Lipsiti ei înşişi de Dumnezeu, de mame, de tati... 
Ce violenţă, ce fractură în toate! 

Ici, colo, garanti de mucava vând locuri pe luna... 
Ei, da, acolo vom avea identitate! 

Aici lumea va continua sá se descompună 

Fără ochi, fără suflet, fără gură şi vis 

Cum un prunc înainte de vreme ucis 

Într-un frig esenţial, agresiv şi lepros 

De care n-o să ne scape nici Domnul Christos! 


Nu umbri! 


Petrece de la tine 
Ne-ncrederea, departe, 
Păstrează-n suflet doar fiorul 
Atingerii fără de moarte! 
Numai iubirea cu noi 

Va spori în dobândă 

Patima clipei, flămândă 
Ocroteşte-o cu o privire 

Din láuntrul ființei, - colind 
Între adorare şi uimire - 
Magnolia suav înflorind 
Peste pierderi, rătăciri... 

Nu umbri nevolnic în blestem 
Sfera acestei zămisliri 

Ce de la Dumnezeu o avem! 


Pleoapa cade-nchizând 


Ochi deschis în migrare 
Raza cerului blând 
Renăscută în gând 
Peste cruda aşteptare... 


Pleoapa cade-nchizând 

Pe dedesubt - melancolii - 
Până când, până când 
Doru-n sine se subtie 

O, ai plecat! Uiţi să revii 
Din cea neagrá-mparátie... 


Ziduri de ceaţă 


Cuvântul strâmt má tine încă-n chingi... 
Sfetnic sfios mă las în despletire... 
Ținutul meu bătut ca de vikingi 

Fugind de-aici, departe-n omenire... 


De la-nceput eu nu am priceput 
Cum cel nectar în pătimiri confuze 
Mocnea-n paharul încă nebăut 
Lăsându-ne o flacără pe buze... 


De unde, Doamne, temple în nisip? 
S-a depărtat de noi o veche stâncă 
Nu mai avem cuvinte şi nici chip 

Ci doar un drum de pierdere şi încă... 


Pierdere-n uitare 


Din desfrunzirea toată în cuvinte 
- Miraculoasă-nflorire ascunsă — 
Să fiu plecată nicidecum ajunsă 
De zicerea aceea ce mă minte... 


Doar strania lumină nepătrunsă 

Să mă absoarbă-n razele ei sfinte 
Sfioasă, renăscută rugăminte 

Ce am gândit-o şi a fost doar plânsă. 


Va fi să fiu colină-n amintire 
Popasului înalt spre destrămare 
Or, margine, or pierdere-n uitare... 


Or aşteptare albă, răzvrătire 
Şi geamănă, răsfrântă oglindire 
In transparenţa dragostei, candoare... 


In arborele lumii 


Şi iarăşi ochii multor amintiri 

Regi peste veac de Cumpănă Fecioară 
Tesánd un semn nuntitelor zidiri 

Or un amurg ce poate va să doară 
Prin anotimpul cu o altă Ană 
Îmbrăţişată numai de martiri... 


Şi iarăşi ochii atâtora dorinti 

Se-ntorc răniți cărărilor învinse 

Prin anotimpul unei ierni fierbinți 
Când mai credeam, că-n colivie, prinse 
Vin păsările fostei umilinti 

În arborele lumii ocrotit de sfinţi... 


Mă uit prin ochii stinselor iubiri 
Un flaut trist mai sângeră-n aripi 
Glontul de crini, în jocul de satiri 
Se vrea o ţintă orbilor Oedipi. 
Werther n-a existat, să nu te miri! 


Un suflet 


Un blând rondel, nostalgic vreun sonet 
Va mângâia pustiul unei albastre seri 
Când toate curg de-a valma pe-acele desfoieri? 


Citit va fi cândva la tainic zaiafet 
De-un neica nimeni ce se dă în stambă 
Si-ar vrea să amágeascá prin noua ditirambă? 


Cuminte, poate, va-nsenina o frunte 
Pe care vitregia visărilor trădate 
Insemne şi-a lăsat în cutele brăzdate? 


Sau versul meu va îndârji un suflet 
Ce mult robit şi răbdător a fost 
Să-ndure lipsuri într-un trai anost? 


Sau fi-va taină, şoaptă de alean 
In vraja încântării de-nceput? 


O, dorul leagă inimi pe firul nevăzut! 


30-31 oct.2006 


De-atâta neliniște... 


Pe fruntea surâsului şters 

Cádeau narcişii blestemati de Styx, 
Murea cochilia afurisitá de aripi, 
Pleoapele trádau o nouá zámislire 
La jertfa unui alt ceremonial, 
Neliniştea se furişa fără chip 

Între mine şi nufăr... 


Numai tu te desprindeai fără cuvinte 
Undă prăbuşită peste propria fire 
Până-n departele jocului frânt 

De partea cealaltă a luminii... 


Numai tu, vândut prin ocheanele timpului 
Perfid eclipsai Ecuatorul 

Prin somnul întors la celălalt meridian 
Unde nu mai ştiai să apul... 


Imaginea intrată cu uimire în sine 

Numea îngăduitul semn; 

Necunoscutul, împovărat de-atâta nelinişte 
Aştepta neverosimila trădare... 


Ochii orbi ai singurătăţii 


Vag, 

Aproape fluid, 
Cad, curg în propria-mi tăcere... 
Ce mi-a fost drag 

la numele imens, 
Aproape ireal 

Al singurătăţii... 

ȘI... ah! cum se închid 
Răsfrânte-n nonsens 
(Invadánd... invadând 
Spaţiul meu claustral 

- fidel memorial -) 
Speranţe, privelişti, 
Gesturi, sentimente, 
Vrerea de bine... 

Şi iar visând... până când 
Pipăi singurătatea 

Ce se uită la mine 

Cu ochii ei orbi... 


Celest acoperământ 


Căzut şi-nviat lubire 

- Jertfă, aici, pe pământ - 
lisuse, Dumnezeire, 
Venit să fu legământ 


Nouă să fii izbăvire 
Celest acoperământ! 
Căzut şi-nviat lubire 
Jertfă, aici, pe pământ... 


Născut să ne fii rostire 
Cu gândul aşezământ, 
Nouă,-n păcat, ispăşire... 
Trupul pe cruce răsfrânt 


Mort si-nviat din Iubire... 


13 mai 1999 


Piscul visat ca o izbândă 
Inchinăciune lui V. Voiculescu 


Oricâte s-ar mai scrie ”Sonete-nchipuite” 

De vreun poet anume, numindu-se chiar mag 
Purtate de furtună, cum frunze-n valmăşag, 
Sub ochiul tău de Argus, s-ar pierde vremuite... 
Inşelător e piscul visat ca o izbândă 

Spre Mecca Poeziei ne poartă o nălucă 

lar Gloria eternă ca moartea e uitucă... 

(Noi doar venim c-o floare atâta de plăpândă) 
Tu ţi-ai clădit “sonetul în piscuri, o cetate” 
Pecete l-ai lăsat cu “slova nemuririi”, 

Ca fii ne-am regăsit în inima ce bate 

Să-ţi adorám sub ceruri “caratele iubirii” 

Dar suntem demni, noi, oare, măcar în fantezie 
Să ne rotim cu tine pe-aceeaşi galaxie? 


Toate le pot întru lisus Christos, cel ce mă imbracă cu milă, 
cu iubire, cu credinţă şi cu putere. 
Rugăciunea lui V. Voiculescu 


Plecarea noastră tainic uzurpată... 


Scrisoarea de pe urmă-ţi scriu, o, Sire! 

Eu nu-ţi mai cer nimic acum şi nu mai bat 
Efigia iubirii-n aurul curat 

Pe îndoiala veche-a fi, a fire... 


Ziduri de ceață între noi se-aratá 
Parcă lunecând în soarele amiezii... 
Cruda destramă în apele zăpezii 
Plecarea noastră tainic uzurpatá... 
Şi n-are timpul veche îndurare 

Noi îl cheltuim în albă voluptate 
Arsă-n cutezanta vieților prádate 
De-acele veşnicii în dezlegare... 


De-mi vei răspunde-n scrisul tău subțire 
Voi şti că mă condamni la nemurire... 


Ceara stinselor tăceri 


Ah! turnati-mi în urechi 

Ceara stinselor tăceri! 

Mă tot cheamă-un cântec vechi 
Îngerul sosit mai ieri... 


Nu mai vreau s-aud nimic 
- Zarva lumii e bolnavă! - 
Dintre cruci vreau să ridic 
Pe acea topită-n lavă. 


Şi s-o port, Golgotá vie, 

- Miezul clipelor văpaie - 
Poate îngerul mă-nvie 

Şi má-mbracá-n albe straie 


Pentru nunta-nchipuită 
Risipită într-un crin. 
Vai, sub fruntea miruită 
Stă pocalul cu venin! 


Hai, turnati-mi în urechi 
Ceara stinselor tăceri! 

Că prin minte-mi trec perechi 
Ore, clipe-n desfoieri! 


3-4 ian. 2007 


Dansul, cântecul vrăjirii 


Gându-n cumpănă deschide 
Poarta ne-mpăcării-n sine 
Iar prin sânge trec silfide 
Când arar un înger vine... 


Doar polenul armoniei 
Fecundează cu zăbavă 
Lacrima din crugul viei 
Logodind mire de lavă... 


Se prelinge într-un cearcăn 
Dintr-o peşteră-a-ngrădirii 
Unde-i cânt jelitul leagăn. 


Spânzurat, o, Doamne, timpul 
- Ináltám la musuroaie! - 

În versanți, iscoadá, ritmul 
Ne aprinde foc de paie... 


O, amiaza spartă-n flux 

- Poarta ne-mpăcării-n sine - 
Pe sub pecetile de lux 

Iscá miezul márácine! 


Rătăcind... 


Rătăcind ades prin mine 
Dau de gânduri metereze 
Şi mai calc pe-un mărăcine 
De la roze portugheze... 


Sau mă perpelesc Sahare 
Sau m-acopăr cele dune 
Când licorile amare 

Prind ín gát sá mi se-adune... 


Ard - fitil - topindu-mi ceara, 
Gândul, cearcán nepereche... 
Nu mai desluşesc nici seara 
Son ce stăruie-n ureche... 


Vai, eu rătăcind prin mine 

Ce mai caut, Doamne, - acum? 
Mă desparte cruntul sine 

De zăbava mea din drum... 


30 ian. 2007 


Vis 


Ca-ntr-un vis te priveam printr-un geam... 
Erai mire la o nuntă barbară 

Şi jucai cu o fată adusă din moarte 

Şi eu stam vrăjită dar plângeam 

În pervazul bătrînit de ceară 

Până când în mine s-a făcut seară 

Şi mă citeam străină într-o carte 

Pânâ când tu, iubite-al meu, te-ai făcut nevăzut 
Într-o sanie trasă de reni către Nord... 


Agonizând, nuntaşii au cazut 

Ca într-o mare, peste tainic bord, 
Şi-a mai rămas, timid, sá dea târcoale 
Doar castelana camerelor goale 

Să plângă viu pe vechea cicatrice 
Lumească rană şi complice... 


Mândră eram ca un pom înflorit 


Chivot de aur îmi părea iubirea 
Si alb şi pur întregul ei vesmínt, 
Şi îmblânzită şi augustă firea, 
Statornică şi-n orbul ei mormânt 


Îi ináltam cu-ncredere zidirea 
Si-o sărbătoare-n fiecare cânt 

Tot íncoltea ca sâmburu-n pământ 
Lumina aşteptâdu-l şi uimirea... 


Mândră eram ca un pom înflorit 
Ce-şi dăruie parfumul şi chiar mierea, 
Sacru legământ nainte de rodit 

Când nu-i ştiam-ascunsă- căderea... 


Dar azi amarul cu lacrimi logodit 
Spală şi-albeşte pe-acela mult iubit... 


Când visul... 


Amară şi-n puzderii de doruri răvăşite 
Mi-e muza alintată de linişti înstelate; 
Iubirea mea trândavă îmi pare adormită 
Pe vechile morminte, sub crucile surpate... 


Şi parcă-n za, strâns bine, doar sufletul vibrează 
Plecărilor - atâtea - flămânde-n destrămare 
Când visul le conduce spre uzurpată oază 

Sălaş unde se-aduná spinoasa remuscare... 


Şi eu mai dăinui, Doamne, destin Invártejit 
Desăvârşind altarul, la care, osândită 
Să vin să văd doar semnul c-aici am fost iubită. 


Dar în tăcerea vastă, un vers învrednicit 
Va adumbri pustiul, durerilor din toamne, 


Rotundul altui suflet, menit să mă condamne? 


28-30 oct. 2006 


Palinodie 


Noaptea iar mai tipá-n noi 

Cu văpaia din strigoi; 

Eu nu ştiu de se-ntretaie 
Dorul nostru prin odaie 

Că-n imbrátisári buimace 
Umbra dragostei desface 
Vălul meu de heruvim 

Jocul tău de pantomim 

Şi c-o vâslă tot ne poartă 
Risipiti la Marea Moartă... 
Umbra noastră ne-o tot plânge 
Spinul răsărit în sânge... 
Noaptea iar mai tipá-n noi: 

- Unde mergem aşa goi? - 
Drumul s-a făcut amiază 

Şi răspântia crestează 
Marginea ascunsă-n moarte 
Coborând-o-n ciuturi sparte; 
Iar noi, privindu-ne-n oglindă 
Visám să încolțim în ghindá 
Şi să veghem la Marea Moartă 
Cum se deschide altă poartă... 


20 iulie 2004 


Clipă nevăzută... 


Ce aproape, ce departe 
Clipa care ne desparte! 

In oglindă, cioburi pline 
De tristeţea ta cu mine... 
Lumea ta necunoscută 

Mai alunecă pe-o plută... 
Eu visez coperămînt 

Peste vechiul ei vesmínt... 
Nevăzute, stranii parce 
Către-acolo m-or întoarce... 
Umblu brumărit cu brume 
Lângă vieţi ieşind din lume 
Şi deschid cum se cuvine 
Poarta căilor divine... 

Îţi prind máinile-amándouá 
-Rugáciune serisá-n rouă- 
Prea tárziul meu tárziu 
Luând numele de fiu... 


Incoltiri... 


Doamne, nu cu exactitate 
pot sá má arát 

aproape îngheţată, 
exterioară timpului Tău (al meu?) 
ca o muzică astrală 
individualizându-mă 
eliberată într-o armonie 

a purității, 

a mărturiei luminate 
nedespártite 

de sufletul aprinzându-se 
în lumina eternă 

miez explodând încolțiri 
peste care, 

cu îngerul Tău má prefiri... 


24 mai 2004 


Stampă-n declin 


Ascultă cum mor 
Vieti în fior... 
Uite-un cocor 
Pică din zbor 
Pe un pămînt 
Apăsător... 
Timp carnivor 
-Laş cerşetor- 
Lasă în urmă 
Ucisa turmă... 
Sub ce păstor 
Pot să cobor 
Când toate mor 
Asurzitor 

Sub cer cu nor? 


Alte dovediri 


Vârstele se trec în aer 

Ca o muzică subțire 

Ca un val ce saprge-n vaer 
Unda apei - adáncire... 


Pierdere... 


Între ieri, acum, departe, târziu 

Ce repede, ce repede mai trecem şi noi... 
Tu unde eşti, eu unde să mai fiu? 

Ca toamna, de mine, de tine, eu mă desfoi... 


Îngerul venit 


Umbra la zenit 
Egală mie... 
Îngerul venit 
Vrea să má-nvie; 
Iar eu curg toată 
În vesnicie... 


Umbra-n asceză 

- matul culorii - 
Filogeneză 

- cupa splendorii... 


24 mai 2004 


Regret 


(ncercând să-i întregesc lacrima...) 


Mama, sprijinindu-se aerian de mine 
Şi eu, cu mâini tremuránde 
Mângâindu-i lumina... 

Eu... cealaltă parte a sufletului ei 
Încercând să-i întregesc lacrima 
Din trăsăturile el trecătoare 
Imortalizate în clipa declicului 
Unui aparat de fotografiat terestru 
Care n-a ştiut să “prindă” durata 
Timpului bergsonian 

Al întâmplărilor succesive: 
Lumina curgând într-o muzică 
De vitralii vrájite 

Şi sufletul urcând adiere 

Spre zarzăru-nflorit ce orbeşte 
Lumina... 


24 mai 2004 


Blazoane, steme de-altădată 


Blazoane, steme de-altădată 
Eu mă descopăr azi si-ncerc 
Să aflu taina răsturnată 

Ca-n arbore, cerc după cerc... 


Relicve-n viaţa ferecată 

les la iveală-n semicerc; 
Blazoane, steme de-altădată 
Eu mă descopăr azi şi-ncerc... 


Mă simt de-apururi alungată 
În jumătatea mea de berc 
Cu lumea veche tulburată 
Pe căi lactee de vreun berc 


Blazoane, steme de-altădată... 


22 aug.2006 


Dor... 


Vai, răsfrânt în ape de-oglinzi 

Mă priveşti deseori cu ochi suferinzi 
Mă cutremur şi nu ştiu de mi-e dat 
Să mă văd, să te văd destrămat... 


Fuge cu mine-n exoduri 

Un cal căzut de pe poduri 
Poartă în şa un mândru călăreț 
Străin de lume şi de tot rázlet... 


ÎI aşteptam la o târzie nuntă 

Sortit să fie menestrel ce cântă 

Şi să ne-adune ciob cu ciob din praf 
Să fim întregi la domnul fotograf... 


11-12 iulie 2006 


Cineva mă alina-n derivă 


Am râs mereu şi-am fost o poezie 
Şi niciodată n-am făcut nici planuri 
Şi am iubit pân” la tristeţe lanuri 
Si-am ars mereu, înalt, cum o făclie. 


N-am vrut să vadă nimeni sub elanuri 
Un suflet trist şi plin de erezie 

Că în aceste zbateri, prea târzie 

Eu n-am ştiut să îmi aleg limanuri... 


Dar cineva mă alina-n derivă 
Şi-n neagra disperare-o perspectivă 
Se arăta, ca-n zare, o lumină... 


Si-atunc1, din râs şi plans, din cele toate 


Ce-mi explodau în suflet dilatate 
Plecam să stau cu Dumnezeu la cină... 


10 mai 2004 


Să mai trec... 


Vai, cum ne furară anii! 
(Rod în rădăcini guzganii 
Pe furis, ca hotomani1!) 
Au rămas câţiva, orfanii! 
Şi se cred chiar suveranii... 
Fi-vor el...Dar vreau vultanii 
Sau mai tinerii: profanii 

Să mai trec pe sub castanii 
Mândrii precum castelani 
Şi să nu văd cum duşmanii 
Aruncă tot bolovanii! 


Poetul strigănd 


Vă mai arde de poezii, o, confrații mei? 

Cine ne tămăduieşte sufletul de maladiile zilei de azi? 
Cine ne mai poate da un reper 

În acest veac cu boli subterane? 

Cine ne mai dă o religie, oare? 

Cine ne mai îngăduie putinţa privirii spre cer? 

Ne-am lăsat cuprinşi de ororile pozitive 

Suntem ficțiune, eroarea singurătăţii 

Împinşi grotesc spre sinucidere 

Cu abisul din noi- mereu o Golgotá- 

Pe drumul Damascului e iluzia noastră 

Ca un fel de Fata Morgana mereu visată, mereu departată 
Cine înţelege, cine ne-ntelege? 

A pierde, a se pierde, a fi pierdut... 

Iată, suntem tolerati încă... 


Plutind ca un abur 


Doamne, lasă-mi această vară să curgă 
Ca o torpoare-n sângele meu, 

Să mă mai cred o Demiurgă 

Plutind ca un abur pe-ntins heleşteu! 


Să mă amestec în miresmele tale 
O, vara mea lină şi blândă! 

Şi du-má-n a Plângerii Vale 
Pe-o aripă mare, crescândă! 


11 iulie 2006 
Cu Mama, în Parcul Tineretului, 
pe o cápitá de fân cosit. 


Printr-un straniu labirint 


Cum s-au mai dus, rotitoare 
Vieţile noastre-n alint! 

Să fi fost o vânătoare 

Prin cel straniu labirint? 


Luneca viul argint 
Fermecând albe covoare... 
Cum s-au mai dus, rotitoare 
Vieţile noastre-n alint! 


Toate-au fost precum o boare: 
O beţie cu absint... 

Prea de tot amăgitoare, 
Parfume de mărgărint 


Cum s-au mai dus, rotitoare!... 


Noaptea plânge numa... 


Ningea cu lumină 
Peste noaptea albă 
Venise la cină 
Poezia, salbă... 

Şi dintr-un nesatiu 
Ochiul meu deschis 
Arunca în spațiu 
Codul vechi, prescris... 
Acum care bruma 
Peste trupul meu... 
Noaptea plânge numa 
Ziua, Dumnezeu... 
Unde-o fi pocalul 

Ca să-mi torn otrava 
Și să plec cu calul 

Ca să-i pun potcoava 
Aurită-n vers? 


19-20 iulie 2004 


Intrebare... 


Unde să-mi caut nemărginirea? 
Aici m-a cerşit clipa 
Biciuindu-mă cu statornicie... 


Unde sá-mi caut frunza 
Care mi-a luat zálog 
Zborul până la pământ? 


Şi unde să-mi caut nelinistea 
Dacă o umbră mă paşte mereu 
Nelăsându-mă niciodată singură? 


Poezia 


Poezia-i har divin 

N-o poţi explica prin grai 
Ea coboară-n suflet lin 

Şi desface-n evantai 


Plăsmuiri, parfum de crin 
Naripat galop de cai; 
Poezia-i har divin 

N-o poti explica prin grai. 


Cerneri de tristeti, pelin 
Mistuite-n dor - alai - 
La icoana ei mă-nchin 
Eu, nădejde-n putregai. 


Poezia-i har divin! 


10 nov.2007 


Repere critice. 


Claudia Ilie ridică forma fixă a rondelului la înălțimi demne de orice competiţie. 


C.D.Zeletin 
Viaţa Medicală, 26 iulie 1994 


Claudia Ilie scrie o poezie a intuitiei fulgurante, uneori atroce, (“şi eu tot mai apoi, 

ca un cap retezat“), dar cel mai adesea discrete, de o discreție care estompeazá, deopotrivă, şi 
disperări şi entuziasme. Dotată cu un remarcabil simţ al ritmului, poeta struneşte admirabil 
materia verbală, nu prin constrângeri de sens, ci printr-o riguroasă transcendentá muzicală. 
(...) 
"Un zar aruncat la masa absolutului“, aşa îşi defineşte Claudia Ilie traiectoria sufletului său 
îndrăgostit de poezie. Este tulburător să remarci că în locul lacrimii pe care o bănuieşti grea 
de nefericirea lumii, poezia sa oferă paradoxul şi tragedia unui surâs. Există eroism, desigur, 
în această nobilă sublimare a suferinţei; se demonstrează încă o dată că poezia nu se poate 
naşte decât din dureri pe deasupra cărora, pasărea Phoenix a speranţei mereu ucisă şi înviată, 
are puterea să se ridice (...) 

Din răni de astre şi cenuşi de "îngeri dezertori“, versul Claudiei Ilie Voiculescu caută 
a reface sensul şi candoarea pierdută a lumii, sens şi candoare de care sufletul nostru post 
modern are atâta nevoie . 

Poezia însăşi este “un zar aruncat la masa Absolutului“. E cea mai frumoasă 
definiție. 


Cezar Baltag, 20 iunie 1993 
Din prefața la volumul de poezii "Dintr-o iubire“ 
de Claudia Ilie Voiculescu 
Editura Signata — Timişoara. 2001 


Doamna Voiculescu nu e prima, nici ultima, atrasă de muzicalitatea şi de culti- 
varea formelor fixe. Sonetele ei, rondelurile ei au un aer meditativ strămutat dinspre reme- 
morări spre confluenţe confesive... 


Henri Zalis 
Litere, anul VIII, nr.1/82, ian. 2007. 


Poeta se dovedeşte, atât prin rondel, cât şi prin sonet, un ghid spre versul 
elevat, acordând atenție şi respect acestei arte severe care este poezia, o artă plină de 
canoane. 


Prof. Mioara Popa 
Pagini medicale bârlădene nr.104-105/nov.- dec. 2006 


Doamna Claudia Ilie Voiculescu fire generoasă şi de o vitalitate renăscută peste 
repetatele vieții înfrângeri, este, am convingerea, o biruitoare. Poezia ei atinge, astfel, sfera 
unei mici capodopere. 


George Chirilă 
29 aug . 2004 


Simplul fapt de a scrie un rondel este un demers poetic ce dovedeşte talentul şi chiar 
mai mult, o aptitudine de a rafina simtirea şi expresia ..Ne aflăm, fără îndoială, în faţa unui 
virtuoz al versului , din exersarea căruia poezia are mult de câştigat. 


AJ. Trifan 
“Viaţa medicală” nr.32/11 aug.1995 . 


Claudia Voiculescu a intrat de timpuriu şi cu succes în tumultul vieţii literare. 


Aureliu Goci 
Din prefața la volumul “Sansa suferinţei” 


Doamna Claudia Voiculescu este o profesionistă care-şi trăieşte versul cu discreţie şi 
demnitate, suportul ei constituindu-l nostalgia, speranța uneori. Poemele sale se pot citi în 
orice stare, surprinzând cititorul prin puritate şi, de ce nu, prin profunzime. 


Radu Cange 
Poesis nr. 3-4-5 (195-196-197) 2007 


Claudia Voiculescu are puterea de a ramâne statornic în conformitate cu propria-i 
structură, cu propriile-i filiatii. Scrie cu precădere rondel, sonet — forme lirice mai deloc 
practicate astăzi, poate şi pentru că cer mai multă măiestrie, mai mult timp într-o lume 
grăbită dar şi comodă în acelaş timp. In recenta carte “Şansa suferinței“, cuprinzând 
rondeluri, sonete, şi alte câteva poezii în forma fixă, poeta este egală cu sine, receptivă la 
mari prefaceri dar şi la amănunte declanşatoare de reinterpretări, este sentimentală şi 
rațională, imaginativă şi reflexivă, tradiționalistă şi modernă în acelaşi timp. Claudia 
Voiculescu transcede suferința sondându-i adâncurile în care strălucesc întunecat caratele 
introspectiel izbăvitoare. 

Câtă suferință, atâta poezie. 


Victoria Milescu 
Sud, nr.11-12 (88-89), anul X, nov.-dec.2006. 


...Claudia, ființă bună şi admirabilă. Ştii să scrii sincer, răscolitor, cu nobleţe. 
Ai un limbaj elevat. Intoarce-te la tine şi la poezie. Sunt convins că ai ceva înalt de spus. 


George Chirilă 
Fragment de scrisoare, 28 iulie 2004 


Forma clasică, fixă, îndrăzneț asumată într-o lume post modernă, nu numai că 
edulcorează tristetile şi nostalgiile poetei, ci şi conferă o oarecare ambiguitate şi dis- 
cursivitate poemelor care se cer recitite. Rondelele şi sonetele Claudiei Voiculescu nu par 
tipare în care toarnă substanţa lirică, cu alte cuvinte, fluxul poetic nu este stingherit, ci curge 
firesc, fără constrângeri verbale sau dese licenţe poetice. 

Cezar Baltag, la debut, vorbea de “intuiţia fulgurantă” care defineşte poezia Claudiei 
Voiculescu şi, într-adevăr, fulgerele lirice din volum brăzdează cerurile noastre întunecate, 
semn că avem de-a face cu poezia adevărată. 


Carmen Brăgaru 
Prezentare susținută cu ocazia lansării 
vol. “Sansa suferinţei”în 27.06.2006 la 
Muzeul Literaturii Románe 


Poeta Claudia Voiculescu este una dintre cele mai importante voci lirice ale 
sfârşitului şi începutului de mileniu... 


Petruş Andrei 
Amurg sentimental, anul XII, nr.11 (138), nov.2006. 


În universul poetic al Claudiei Voiculescu desluşim sonoritáti de o anume puritate si 
încărcătură emoţională ce ating zone înalte ale vibratiei lor lăuntrice. Cartea Claudiei 
Voiculescu este “un poem integral ca semnificaţie şi unitate a creaţiei”, ne dă prilejul, în 
mijlocul zgomotului cotidian, să revenim măcar preţ de un popas (bine ales) în lumea poeziei 
bune, atât de îndrăgită cândva... Se aud vibrând sunetele emise de cuvinte prin atingerea 
nepretuitá a talentului, a gândului, de atâtea ori firav-otelit al poetei: “O, n-am putere sá asist/ 
Şi nici nu ştiu să fiu în stare/ Să schimb puţin din valul trist/ Ce-l bântuie pe fiecare.” (...) 

Ea ne cântă la pian, îi tremură mâinile de emoție, deasupra clapelor virgine în cuvânt, 
peste care se apleacă capul ei de femeie frumoasă, partea sonoră a vieţii retrimiţându-i sonor 
de aplauze. 


Maria Diana Popescu 
Viitorul Argeşului. Criterii literare nr. 323/1 febr.2008 

